አሜሪካ 2 ነጥብ 9 ሚሊዮን ዶላር ግምት ያለው የቁሳቁስና ስልጠና ድጋፍ ለኢትዮጵያ መከላከያ ሠራዊት መስጠቷን አስታወቀች፡፡
ባሕር ዳር፡ መስከረም 19/213ዓ.ም (አብመድ) አሜሪካ ከኢትዮጵያ ጋር ያላትን ወዳጅነት ለማጠናከር እየሠራች መሆኑን በኢትዮጵያ የአሜሪካ ኤምባሲ አስታውቋል፡፡ ኤምባሲው ዛሬ በማኅበራዊ ገጹ የአሜሪካና ኢትዮጵያን ወዳጅነት መጠናከር ማሳያ የመከላከያ ዘርፉ እንደሆነ አመላክቷል፡፡የአልሸባብን የሽብር ስጋትነትና የሌሎችንም አሸባሪዎች እንቀስቃሴ በሶማሊያ ለመመከት የኢትዮጵያን የመከላከያ ሠራዊት አሜሪካ በስልጠናና ቁሳቁስ እየደገፈች መሆኑን ኤምባሲው አስታውቋል፡፡ድጋፎቹ ወታደራዊ ተሽከርካሪዎችን፣ የነዳጅ ማጓጓዣና ማከማቻዎችን፣ የጨለማ ጊዜ መመልከቻዎችንና ሌሎችንም ያካተተ እንደሆነም ኤምባሲው አስታውቋል፡፡በአብርሃም በዕውቀት